ศูนย์ทนายสิทธิฯ ขยายวันแสดงนิทรรศการ Never Again หยุด ย่ำ ซ้ำ เดิน ถึง 23 พ.ย.นี้
6 พ.ย.2562 ผู้สื่อข่าวรายงานว่า วันนี้ (6 พ.ย.62) ศูนย์ทนายความเพื่อสิทธิมนุษยชน ประกาศขยายวันแสดงนิทรรศการ Never Again หยุด ย่ำ ซ้ำ เดิน ถึง 23 พ.ย.นี้ WTF Gallery and Café ซอยสุขุมวิท 51เกี่ยวกับ นิทรรศการนี้ศูนย์ทนายความเพื่อสิทธิมนุษยชน ระบุว่า22 พฤษภาคม 2557 คณะรักษาความสงบแห่งชาติ (คสช.) ทำรัฐประหารและครองอำนาจอยู่นานกว่า 5 ปี นับเป็นคณะรัฐประหารครองอำนาจยาวนานที่สุดเป็นลำดับที่ 2 ในประวัติศาสตร์การเมืองไทย โดย คสช. ปกป้องการกระทำของตัวเองด้วย ความสงบเรียบร้อย ยุติความขัดแย้ง และสร้างความปรองดองแต่สิ่งที่เกิดขึ้นจริงกลับเป็น ความสงบราบคาบ ที่สังคมถูกกดกักการแสดงออก การแสดงความคิดเห็น เอาไว้ด้วยการใช้อำนาจของ คสช. ไม่ให้ขัดขืนต่อต้าน ผลพวงที่ตามมาจึงกลายเป็นแผลเป็นต่อสังคม แม้ คสช.จะไม่ได้ดำรงอยู่ต่อไปแล้วก็ตาม ถ้าหากไม่ชำระสะสาง เยียวยาแก้ไข หรือเรียนรู้เปลี่ยนแปลง ประวัติศาสตร์ของการเหยียบย่ำสิทธิเสรีภาพของประชาชนอาจวนมาอีกคราศูนย์ทนายความเพื่อสิทธิมนุษยชนจึงรวบรวมและจัดแสดงสิ่งที่เป็นหลักฐานของการละเมิดสิทธิมนุษยชน และการต่อต้านขัดขืนไม่ยอมรับอำนาจอันไม่ชอบธรรม ด้วยหวังว่าสิ่งเหล่านี้จะพอช่วยย้ำเตือนถึงสิ่งที่เกิดขึ้น และเริ่มต้นส่งเสียงตะโกนว่าสิ่งเหล่านี้ไม่ควรเกิดขึ้นซ้ำๆ พร้อมกับเปิดโอกาสในการร่วมเรียนรู้และแสวงหาหนทางเดินฝ่ามันออกไปด้วยกันภาพนิทรรศการบางส่วน :
6 พ.ย.2562 ผู้สื่อข่าวรายงานว่า วันนี้ (6 พ.ย.62) ศูนย์ทนายความเพื่อสิทธิมนุษยชน ประกาศ ขยายวันแสดงนิทรรศการ Never Again หยุด ย่ำ ซ้ำ เดิน ถึง 23 พ.ย.นี้ WTF Gallery and Café ซอยสุขุมวิท
นิทรรศการ,รัฐประหาร,ศูนย์ทนายความเพื่อสิทธิมนุษยชน